A teszt szerint nem vagyok terhes. Mit kell tennem?
Lehet, hogy nem terhes, de az is előfordulhat, hogy a terhességi hormon szintje nem volt még elég magas a kimutatáshoz, vagy Ön rosszul számította ki menstruációja esedékességét.


	• Ha túl korán végezte el a tesztet, ismételje meg a menstruáció esedékességének napján.
	• Ha a menstruációja már esedékes lenne, akkor 3 nap múlva ismételje meg a tesztet. Ha ez a teszt is „Nem terhes” eredményt ad, és a menstruációja még mindig nem kezdődött meg, akkor keresse fel orvosát.
hu
A teszt szerint terhes vagyok. Mit kell tennem?
Ha a teszt szerint Ön terhes, akkor keresse fel orvosát, aki ellátja a további teendőkkel kapcsolatos tanácsokkal.
hu
Elvégeztem a Clearblue terhességi teszt – gyors eredmény, de a színváltó vég nem lett teljesen rózsaszín. Mit kell tennem?
Ha a színváltó vég nem színeződik teljesen rózsaszínre, akkor lehetséges, hogy nem itatta át elegendő vizelettel. Azonban, ha az ellenőrző ablakban lévő kék vonal a teszt elvégzésétől számított 10 percen belül megjelenik, akkor a teszt működőképes. Ha a teszt elvégzésétől számított 10 percen belül nem jelenik meg a kék csík az ellenőrző ablakban, akkor olvassa el a 6. kérdést.
hu
Elvégeztem a Clearblue terhességi teszt – gyors eredmény, de nem jelent meg kék vonal az ellenőrző ablakban. Mit kell tennem?
Ha a teszt elvégzésétől számított 10 percen belül nem jelenik meg a kék vonal az ellenőrző ablakban, akkor a teszt nem működőképes. Ennek a következő okai lehetnek:


	• A színváltó vég nem volt lefelé néző helyzetben, vagy a terhességi teszt a vizeletbe mártás után nem lett elfektetve.
	• A vizelet túl sok vagy túl kevés volt. A mintavételnek 5 másodpercig kell tartania. Ismételje meg a tesztet új terhességi teszttel, és gondosan tartsa be az utasításokat. A vizeletmintát akár egy tiszta, száraz tartályba is leveheti, melybe aztán kizárólag a színváltó véget mártja bele csupán 5 másodpercre.
hu
Gyógyszer vagy betegség befolyásolhatja-e az eredményt?
• A teszt elvégzése előtt mindig olvassa el az aktuálisan szedett gyógyszerek gyártóinak utasításait.
	• A hCG-t tartalmazó, megtermékenyülést elősegítő gyógyszerek félrevezető eredményeket okozhatnak. Ezeket a megtermékenyülést elősegítő gyógyszereket általában injekcióval adják be, és ha a beadás után túl hamar végzi el a tesztet, téves „Terhes” eredményt kaphat.
	• A megtermékenyülést elősegítő egyéb kezelések (például a klomifén-citrát), fájdalomcsillapítók és hormonális fogamzásgátlók (például fogamzásgátló tabletták) rendszerint nem befolyásolják az eredményt.
	• Ha a hormonális fogamzásgátló alkalmazását nemrég hagyta abba, vagy megtermékenyülést elősegítő terápiában (például klomifén-citrát kezelésben) részesül, akkor lehetséges, hogy menstruációja rendszertelenné válik, ami a teszt túl korai elvégzéséhez vezethet.
	• Ha nemrég terhes volt (még ha nem is hordta ki a teljes időtartamot), akkor előfordulhat, hogy téves „Terhes” eredményt kap.
	• A méhen kívüli terhesség, petefészekciszta, menopauza és néhány igen ritka kórállapot is okozhat félrevezető eredményt.


Ha váratlan eredményt kap, beszélje meg orvosával.
hu
Hogyan működik a Clearblue terhességi teszt – gyors eredmény?
Ha Ön terhes, szervezete egy hCG (humán choriogonadotropin) nevű terhességi hormont termel. A terhesség korai szakaszában a szervezet hCG mennyisége megemelkedik. A Clearblue terhességi teszt – gyors eredmény ennek a hormonnak már kis mennyiségét ki tudja mutatni a vizeletben (A teszt érzékenysége 25 mNE/ml).
hu
Mennyire pontos a Clearblue terhességi teszt – gyors eredmény?
A Clearblue terhességi teszt – gyors eredmény a laboratóriumi vizsgálatok esetén 99% feletti pontosságú, amikor az esedékes menstruáció napjától kezdődően használják.
hu
Mikor olvashatom le az eredményt?
A „Terhes” eredmény akár 1 percen belül megjelenhet, ha a tesztet a menstruáció kimaradásának első napjától végzi (ami az esedékes menstruáció napját követő nap). Bizonyosodjon meg arról, hogy a kék csík megjelent az ellenőrző ablakban, mielőtt leolvassa az eredményt. Várjon 3 percet a „Nem terhes” eredmény megerősítése érdekében, illetve akkor, ha a menstruáció esedékessége előtt végzi el a tesztet. Ha az ellenőrző ablakban 10 percen belül nem jelenik meg a kék csík, akkor a teszt nem sikerült (további információkért lásd a 6. kérdést).
hu
Mit tegyek, ha nem vagyok biztos az eredményben?
A kép
E kép megjelenése valószínűbb, ha Ön terhes, és a tesztet néhány nappal a kimaradt menstruáció után végzi, ugyanis a hCG-szintek ekkor magasabbak.

B kép
Ez a kép nem szokatlan, ha Ön terhes, és a tesztet a menstruáció esedékességének napján vagy akörül végzi, ugyanis a hCG-szintek ekkor még viszonylag alacsonyak.

C kép
Még ha halvány is, akkor is terhes eredményt jelez.

 


	• A „Terhes” eredményhez az szükséges, hogy a teszt elvégzésétől számított 10 percen belül egy kék csík jelenjen meg az ellenőrző ablakban, illetve egy „+” szimbólum az eredményjelző ablakban. A „+” szimbólum többféleképpen jelenhet meg az eredményjelző ablakban, ám a „+” szimbólumot alkotó vonalaknak és az ellenőrző ablakban lévő csíknak hasonló szélességűnek kell lenniük (lásd az A–C képeket).
	• A „Nem terhes” eredményhez az szükséges, hogy a teszt elvégzésétől számított 10 percen belül egy kék vonal jelenjen meg az ellenőrző ablakban, illetve egy „–” (mínusz) szimbólum az eredményjelző ablakban. Ha az eredmény „Nem terhes”, de a terhesség gyanúja továbbra is fennáll, akkor olvassa el a 8. kérdést.
hu
Már korábban „Terhes” eredményt kaptam, de elvégeztem újra a tesztet, és most „Nem terhes” eredményt kaptam, vagy megjött a vérzésem. Ez mit jelent?
Noha a Clearblue terhességi teszt – gyors eredmény 99% feletti megbízhatósággal mutatja ki a terhességi hormont a menstruáció esedékességének első napjától, mégis lehetséges, hogy „Terhes” eredményt kapott, de később kiderül, hogy mégsem terhes (azaz később egy „Nem terhes” eredményt kaphat, vagy megjöhet a vérzése). Ennek oka lehet természetes vetélés a terhesség korai szakaszában, melyet korai vetélésnek nevezünk. Sajnos ez nem ritka jelenség, hiszen minden 4 terhességből 1 korai vetéléssel ér véget. Ha váratlan eredményt kap, kérjen tanácsot az orvosától.
hu